Leninqrad rayonu (Krasnodar diyarı)

Leninqrad rayonu () — Rusiya Federasiyası, Krasnodar diyarının tərkibində inzibati ərazi vahidi. İnzibati mərkəzi Leninqradskaya kəndidir.
 Coğrafiyası 
Leninqrad rayonu diyarın şimal hissəsində yerləşir, ərazisi əsasən düzəndir. Bölgədəki torpaqlar karbonatlı qaratorpaqlardır. Burada təbii qaz, gil və mineral su çıxır.
 Tarix 
2 iyun 1924-cü ildə mərkəzi Umanskaya kəndində olan Cənub-Şərqi vilayətinın Kuban dairəsinin bir hissəsi olaraq Umanski rayonu qurulur. Buraya Kuban-Qara dəniz bölgəsinin ləğv edilmiş Yeysk bölməsinin ərazisinin bir hissəsi daxil idi. Əvvəlcə rayona 5 kənd məclisi daxil idi: Belı, Krılovski, Kulikovski, Novoplatnirovski, Umanski.
16 noyabr 1924-cü ildən rayon Şimali Qafqaz diyarının ərazisinə daxildir.
21 fevral 1927-ci ildə rayon ləğv edilir, ərazisi Pavlovski və Kanevski rayonları arasında bölünür.
31 dekabr 1934-cü ildə Pavlovski rayonu ərazisinin bir hissəsinin bölüşdürülməsi nəticəsində mərkəzi Leninqradskaya kəndi olan Leningradski rayonu qurulur. Eyni zamanda, mərkəzi Krılovskaya kəndində Stalin rayonu təşkil olunur.
13 sentyabr 1937-ci ildən Leninqradski rayonu Krasnodar diyarının bir hissəsi olur.
22 avqust 1953-cü ildə Leninqrad və Stalin rayonları Stalinski rayonu adı altında birləşdirilir, lakin rayon mərkəzi Leninqradskaya kəndində qalır.
12 dekabr 1960-cı ildə Stalin rayonu dəyişdirilərək Leninqradski adlandırılır.
11 fevral 1963-cü ildən 1964-cü il martın 3-dək rayon ləğv edilir, ərazisi Pavlovski rayonunun tərkibinə daxil edilir.
1993-cü ildə kənd sovetliklərinin fəaliyyətinə xitam verilir, kənd idarələrinin əraziləri kənd dairələrinə çevrilir.
2005-ci ildə rayonda 12 bələdiyyə qurulur.

 Əhali 
1 yanvar 2006-ci il tarixinə rayon əhalisi 65 541 nəfər təşkil etmişdir. Əhalinin hamısı kənd əhalisidir. Bütün əhali arasında kişilər 45,9 %, qadınlar 54,1 % təşkil edir. Ümumi əhalinin 38 825 (59,2 %) nəfəri əmək qabiliyyətli insanlar, 22,5 %-i pensiyaçılardır.
 İnzibati-ərazi vahidləri 
Leninqrad rayonunda 12 kənd inzibati vahidliyinə 33 yaşayış məntəqəsi daxildir. 

 KİV 
Leninqrad rayonunda "Stepnoye zori" qəzeti 1934-cü ildən bəri nəşr olunur. Dövriyyəsi 5 mindən çoxdur.

Stimul televiziyası 1992-ci ildə təsis edilmişdir.

Radio yayımı: "Leninqradski Xit" radio kanalı (21.03.2006-cı ildə təsis edilmişdir), yayım tezliyi 106.5 MHz; "Birinci Leninqradskoe Radio" (01/10/2014 tarixində təsis edilmişdir), yayım tezliyi 102,7 MHz.

2005-ci ildə qurulan "Leninqradskaya.org" İnternet mediası, 2012-ci ildə bir media olaraq qeydiyyata alınıb.
 Rayonda doğulanlar 
Klavdia Kuzminiçna Kudryaşeva (1925-) - opera müğənnisi, SSRİ xalq artisti (1970).

Alexandr Alekseyeviç Kotenkov (1952-) - Rusiya Federasiyası Prezidentinin Federasiya Şurasındakı səlahiyyətli nümayəndəsi (1996-2004), Rusiya Federasiyası Prezidentinin Dövlət Dumasındakı səlahiyyətli nümayəndəsi (2004-2013).

 İstinadlar 

 Mənbə 
 Ленинградский район на сайте администрации Краснодарского края
 Муниципальное образование Ленинградский район
 Официальный сайт администрации Ленинградского района
 Справочник почтовых индексов / кодов ОКАТО /налоговых инспекций ФНС / адресов
 Poçt indeksi:
 Почтовые индексы: Ленинградский Район
 Почтовые индексы | Краснодарский край | Ленинградский район